ไม่ได้มากินฮองมินนานมาก น่าจะเกินปี วันนี้มากินกัน 4 คน ที่นี่มีอาหารชุดให้เลือกหลายชุด แต่วันนี้ไม่ได้สั่งชุด สั่งอาหารมาเป็นอย่าง ๆ
- เป็ดปักกิ่ง ตอนนี้มีโปร 499 บาท ร้านนี้ถึงเป็นราคาโปรก็ยังเป็นเป็ดจานใหญ่ ชิ้นใหญ่ คือเคยเจอบางร้านพอเป็นราคาโปร หนังเป็ดชิ้นเล็กมาไม่กี่ชิ้น ร้านนี้หนังเป็ดกรอบแล่มาไม่ติดมัน ชิ้นใหญ่ แป้งก็นุ่มกำลังดี น้ำจิ้มกลมกล่อม
- เป็ดทอดกระเทียม ทอดมาไม่แข็ง มีรสชาติไม่จือดชืด
- ปลากระพงผัดเม็ดมะม่วงสมุนไพร ทอดมากรอบแต่เนื้อปลานุ่มอร่อย ตะไคร้ก็กรอบรสชาติดี เคี้ยวเพลิน
- ราดหน้าปลาเต้าซี่ เส้นทอดมาได้กรอบอร่อย น้ำราดใสไปหน่อย จืดไปนิด เนื้อปลามาชิ้นใหญ่
- ของหวาน สั่งมา 3 อย่าง ไม่ผ่านเลยซักอย่าง สาคูแคนตาลูป เม็ดสาคูมาเป็นก้อน ๆ บัวลอยน้ำขิง ชืด ๆ เย็น ๆ เต้าทึงแช่แข็งมาเละ ๆ ก็เข้าใจว่าเป็นขนมฟรีส แต่น่าจะทำให้ดีกว่านี้หน่อย